Sarjas eelnevalt…
Kas kuulete?
Kui kaua ma magasin?
34 aastat 223 päeva.
See pole alati teie elu, aga see on teie elu praegu.
Asumil on teadmisi, mis on meil puudu.
Vajame käputäit teie inimesi.
Phara tahab sõjalaeva. See on esimene Seldoni kriis.
Kus su isa on? Kus Abbas on?
Ema, anna andeks. Ma üritasin.
ISAAC ASIMOVI ROMAANIDE AINETEL
Anthori Vöö. Isa jutustas mulle sellest.
Ei tea, mida ta nüüd ütleks.
Usud, et ma töötasin ühes sellises?
Kaevandasid pallaadiumit. Mäletan.
Selg hakkab varustust vaadates valutama.
Uskumatu, et see vedeleb seal. Jätsite lihtsalt maha?
Impeeriumi tehnikata see tööstusharu lagunes.
Siis hakkasingi pikki vedusid tegema. Uus elu.
Teisisõnu hülgasid sa oma rahva.
Thespisel oli üks jäänuste eest võitleja vähem.
Läheneme koordinaatidele.
Siin pole midagi.
Vaata hoolikamalt, valvur.
Invictus?
Keiser Taureliani laevastiku kroonijuveel.
Sa tead Invictust?
Räägitakse, et omal ajal oli Invictus kõige võimsam relvaplatvorm,
mille Impeerium ehitas.
Maailmatapja.
Jah, laev kadus 700 aasta eest jäljetult.
Ei leitud rususid, polnud hädasignaali.
Terves Galaktikas räägiti selle silmamisest,
aga ta ei vastanud kutsungitele ja teda ei nähtud kuskil kaks korda.
Ja sina leidsid ta siit.
Ta otsekui hüüdis mind.
Invictus on hüppelaev.
Impeerium peab hüppetehnoloogiat riigisaladuseks.
Nad hävitavad pigem terve Välisääre, kui lubavad teil selle laeva võtta.
Keegi ei tea, et ta on siin.
Te ei pääse isegi pardale.
Õhulüüs ei avane anacreonlasele.
Impeeriumi nanobotid, kiirparanemiseks ja -tuvastamiseks programmeeritud…
kodeeritud pääsemiseks igasse Impeeriumi laeva.
Selleks oli sind vaja, komandör.
Sina aitad meid sisse.
Isegi kui see õnnestub, pole teada, kus laev on olnud
või mis meeskonnaga juhtus.
Kust tead, et on turvaline läheneda?
Ei olegi.
Kaotasime need kaks alust pardalemineku katsel.
Laeva kaitsesüsteemid toimivad veel.
Pange skafandrid valmis. On aeg.
Kas mõnes kaevandusbaasis võib side veel töötada?
Väheusutav, aga võimalik.
Mul on hädamajakas.
See on neuraalsiirik, salvestab kõik, mida näen ja kuulen.
Invictuse päästekapsli juurde jõudes saame signaali saata.
Hästi, kuulake. See on 10 000-meetrine hüpe.
Langeda tuleb kiiresti, võimalikult vähese liikumisega.
Enne kohalejõudmist tuleb ümber pöörata ja pidurdada.
Invictuse automaatsed impulssrelvad ei näe alla kahemeetriseid objekte.
Hargnedes ja kontrollitult liikudes peaksime neile nähtamatud olema.
Kas sa tead, mida teed?
Haruharva, muska. - Valvur, ette.
Õhulüüsile ligi pääsemiseks peab maanduma siserõngale.
Siserõngast mööda kukkudes jääd kadunuks.
Loen kolmeni ja hüppan.
Üks. Kaks…
Raisk.
Kohe jõuan.
Tubli, valvur.
Sal, mu skafander tõrgub. Ei tööta.
Mootorid ei reageeri.
Ei, ei, ei.
Ma ei saa seda… - Püüan kinni!
Sal! Ei, mine eemale. - Hugo! Ei.
Eemale.
Sal. Sal… - Hugo!
Ei. Ei. Hugo.
Neela lein alla, valvur. Selleks pole praegu aega.
Õhulüüs on sealpool. Liigume.
Vabandust, imperaator.
Ma tean, et olete liiga mõistlik, et pidada minu tegu mingisuguseks…
Räägi. Huvitav on kuulda, mida sa enda arust ei teinud.
Kui ma poleks põlvitanud, oleksin oma usu vastu eksinud.
Sa põlvitasid demagoogi ette.
Ma põlvitasin Ema ees. - Vabandust, kelle?
Mina ei tea, mida see tähendab.
Ematu peletis, nagu ma olen.
Te teate, et ma ei nõustu Halima seisukohaga.
Loodetavasti. Sa ei käi ka ise taassünnitsükliga ühte jalga.
Ei tea, mida Halima ütleks, kui selle avastaks.
Minu huvides pole sinu tõelist loomust avalikustada.
See oli jalustrabav reetmine, Demerzel.
Sa reetsid oma käsku.
Mina mõistsin seda nii, et oled võimetu ebalojaalne olema.
Sinu truudus Cleonite dünastiale on kõige sügavamale programmi lülitatud.
Seda ma öelda tahangi.
Kui põlvitamine minu protokolli rikuks,
ei oleks ma suutnud seda füüsiliselt teha.
Signaalid põlvede painutamiseks oleks blokeeritud.
Selgitus, mis väga sobivalt sinu tegusid õigustab.
Siit minu küsimus.
Kas sa tahtsid põlvitada?
Ma olen ennekõike imperaatorile lojaalne.
Andestust, imperaator… - Räägi.
Tundub, et zefir Halima kõne meeldis rahvale.
Suursaadik Thanwalli sõnul on ta nüüd populaarseim.
Nojah siis…
Me peame ta sellest lemmikteemast eemale suunama.
Pean aru saama, mida ta minust tegelikult tahab.
Ma ei oodanud, et näen teid siin, Cleon.
Õige pöördumine on „imperaator“.
Ma austan neid, kes üritavad Spiraali läbida.
Püha rituaali proxima üleminekuks.
Seal kõndimine on austusavaldus kolmikjumalannadele.
Keegi on teid hästi koolitanud.
Öelge mulle, leedi Demerzel, kas teie olete Spiraali läbi kõndinud?
Jah. Palju aastaid tagasi.
Siis te teate, kui elumuutev see teekond olla võib.
Ja kuidas keha kannatab.
See mees jäi päikesest pimedaks.
Paljud teised surid Emaüska jõudmise katsel.
Kindlasti olid need üllad surmad.
Zefir Halima, imperaator lootis teiega avameelselt rääkida.
Ma oskan hinnata kampaania agressiivset algust.
Ja nojah, sul õnnestuski mind siia kaevikutesse meelitada.
Seega ma tunnustan sind. Ma olen siin ja kuulan.
Ma pole päris kindel, mida te minust ootate.
Mida sa tahad?
Tehke lõpp geneetilisele dünastiale.
Pakkumisi valides arvesta ka sellega, et lisaks veemagestussüsteemile
rajame ka teie rahva kaitsmiseks satelliitturvajaama.
Turvalisus ja puhas vesi.
Me räägime teineteisest mööda, Cleon.
Minu palve pole taktika.
Ma jutlustan ainult seda, mida usun.
Ja ma usun, et geneetiline dünastia tõukab meid hukatusse.
Luministid näevad nüüd tulevikku? - Ma ei väida, et näen tulevikku.
Ma tajun lihtsalt sügaval hingesopis, mis on õige ja mis väär.
Väär?
Sa pole võimeline mõistma, mida minu perekondlik liin saavutas.
Mina ja mu vennad… - Vennad? Te pole vennad.
Te olete surnud mehe ego võnked,
loomu poolest pimedad kõige ees, mis teis puudu on.
Hingetu olend ei tunne ennast ära.
Minu teada tegi kadunud dr Seldon sarnase tähelepaneku?
Kui sa tõesti seda usud, on mul kahju.
Sa veedad terve elu tühjusesse karjudes.
Te tulite siia ainult seepärast,
et teate: rahvas kuulab mind.
Olen kindel, et visiidiks valmistudes
viidi teid kurssi, kui tohutult palju on luminismil järgijaid.
Kõik nad on andnud vande tegutseda tõe valguse teenistuses.
Meenutage mulle, mitut inimest oli vaja teie Tähesilla kukutamiseks?
Kas sa ähvardad mind?
Ma püüan ainult teie küsimusele vastata ja oma palvet täpsustada.
Pole üllatav, et see tekitas teis segadust.
Küsimus on milleski palju suuremas kui teie.
Aga ma olen kindel, et teie nõunik aitab teil mõista.
Vabandage mind nüüd, ma pean hingedega tegelema.
Lewis, hoia eemale. Hoia eemale, Lewis. - Mida, Salvor?
Olete liiga lähestikku. Kaks meetrit!
Vabandust.
Varjuda!
Kahurid vaikivad, kui ukse avan.
Komandör!
Nüüd!
Avane.
Ei!
Ta täitis oma eesmärgi.
Sina mitte, valvur. Sina oled vabana liiga ohtlik.
Siruta käed ette.
Liigu nüüd.
Liigu edasi.
Atmosfäär on külmunud.
Kuskil keres on auk.
Keskkonnasüsteemid on maas. Otsime reguleerimiskilbi.
Reguleerimiskilp. Siin.
Olgu. See on arhailine süsteem.
Ma pean käsklused käsitsi kodeerima.
Ma sulgesin augu, et atmosfääri saaks taastada.
Tee seda.
Siia tekivad ilmastikuolud, kui atmosfäär reguleerub.
Nüüd aga gravitatsioon. Ettevaatust.
Mis nende tuledega toimus? Ülepinge?
Ma pole kindel. - Uuenda turvaprotokolle.
Võta sisekaitse maha.
Turvasüsteem on hoopis teine, sillale lähemal.
Siis läheme sinna.
Kuusteist sekundit.
Kuulge, tuled vilkusid stabiilselt iga 18 sekundi tagant,
nüüd ainult 16 sekundi tagant. - Olgu, mida see tähendab?
Nagu loendus? - Loendus milleni?
Järgmise hüppeni.
Kahe nädala eest käisid minu inimesed siin toormejahil.
Nad nägid Invictust siia hüppamas.
Me usume, et selle ajamid on tsüklis ja seadistavad juhuslikke hüppeintervalle.
Me teadsime, et laeva ülevõtmiseks
tuleb enne järgmist hüpet pardale pääseda.
Kuhu see hüppab?
Neil pole aimugi. Sellest saigi legend alguse.
Seepärast sai Invictusest kummituslaev.
Meeskond kaotas kontrolli
ja laev hakkas hüppama juhuslike koordinaatide vahet.
Nad jäid kusagil süvakosmoses hätta, sideulatusest väljas…
võibolla hüppasid Galaktikast välja.
Neil sai toit otsa ja nad pöördusid üksteise vastu.
Millal loendur nulli jõuab?
Selle tempoga…
nelja tunniga.
Olgu.
Peame nelja tunniga juhtimise üle võtma või ta vilgub jälle minema.
Nüüd mõistad, miks on kiire.
Kui see ebaõnnestub ja meil veab,
siis satume tähe südamesse
või otse mõne musta augu suhu.
Kui meil ei vea, ootab meid palju pikem surm.
Mida sa nüüd Halimast arvad?
See oli vastutustundetu.
Ma ei kahtlegi, et see oli ähvardus.
See kuradi Hari Seldon ennustas seda.
„Ühe Galaktika suurima religiooni kihutustöö.“
Halima ähvarduse järel tõhustan ma palees turvameetmeid.
Me võime moodustada siderühma Halima sõnumi piiramiseks.
Tekitada andmefiltrid väljenditele nagu „geneetiline dünastia“.
Ei.
Ma keeldun selle naise ees kaitsesse tõmbumast.
Kui ta tahab pöörduda millegi minust kõrgema poole, teen ma sama.
Ma tõestan, et tema ja Seldon eksivad.
Zefir Halima sõnul olen ma hingetu,
seega võimetu arenema.
Ma vaidlen vastu.
Aga tema ütleb, et hingetu olend ei suudagi ennast ära tunda.
Seepärast pean ma pöörduma nende poole, kelle vaade on palju laiem,
isegi laiem kui zefiritel.
Ma pean pöörduma kolmikjumalannade poole.
Ma kõnnin läbi suure Spiraali
ning lasen Emal, Piigal ja Mooril otsustada, mis on tõde,
kellel on õigus…
ja kes eksib.
Kuidas see käib?
Ma näitan teile.
Ma tõin teile midagi.
Värvikorrigeerijad, et näeksite punast ja rohelist.
Aitäh.
Aga ma ei saa. Need tõmbavad tähelepanu.
Teised, Vend Videvik ja Vend Päev, ei tohi sellest teada saada.
Pange need ette, kui nad ei vaata.
Nad vaatavad alati.
Ja kui nad hakkavad niite sikutama, laguneb kõik koost.
Jah, imperaator.
Palun, Azura…
kutsu mind Cleoniks.
Värvipimedus pole ainus asi.
Minul käib parem pöial vasaku peale.
Minu vennad toetavad vasaku parema peale.
Neile maitseb kapsasrohi.
Minu arust on see nii mõru, et raske on neelata.
Panen kingi teises järjekorras jalga. Osutan asjadele teise sõrmekõverusega.
Söön lisandeid enne liha, mitte vastupidi.
Kui nad korrigeerijaid näevad, võivad nad kõike märgata.
Kas see oleks nii hirmus?
Ma näitan sulle.
Tema on esimene. - Principium.
Cleon, kellest me kõik oleme võetud.
Neid on veel.
Kas nad on elus?
Teatud mõttes.
Nad omandavad infot,
et meie eluga kursis olla, kui neid peaks kunagi vaja minema.
Vaja minema? Milleks?
Kui mõni Cleon saab kahjustada või sureb, siis need on tema varukoopiad.
Iga mu eluhetk on test.
Ning kui ma peaksin läbi kukkuma ja nad avastavad, kui erinev ma olen,
on see minu viimane päev.
Ja talle esimene.
Aga nad ei saa. Teie olete imperaator.
Samavõrd kui tema.
Minu töö ja minu olemasolu mõte on olla täiuslik koopia.
Ja kui ma ei saa seda teha, siis…
Imperaatorit tuleb vigade eest kaitsta.
Minusuguste vigade. Ma ei saa su kingitust vastu võtta, Azura.
Nad ei tohi teada, et korrigeerin nägemist.
Ma pean sisse sulanduma või ma suren.
Või põgenete. Lahkute.
Neil on sellest suva, äratavad asendaja üles.
Nad ei jäta imperaatorit vabadusse. Lasevad mu tappa.
Siis teeme nii, et nad ei leiaks teid üles.
Mul on Galaktika kõige tuntum nägu. - Selle võib ära muuta.
Põrandaalused biohäkkerid teevad seda ühe sisselõikega.
Mind leitaks üles mu nanobottide abil.
Neid saab lasta välja filtreerida.
Arvate, et olete esimene, kes tahab neist vabaneda?
Te näitasite mulle seda kohta põhjusega.
Sama põhjusega hüppasite ka rõdult alla.
Te ei saa nii elada.
Te olete elanud iga hetke oma elust nii, et teid jälgitakse.
Arm on teistsugune koht. Sinna võib kaduda.
Imperaatori jaoks on Arm läbikukkumine.
Ülejäänud Trantori jaoks on see aga võimalus.
Esimest korda üle mitme sajandi näeme üles vaadates päris pilvi ja tähti,
mitte meid vaguraks muutvates serverites jooksvat simulatsiooni.
Kas turvad lasevad sellega läbi?
See on varjatud.
See pole teie palee moodi.
See kubiseb inimestest ja on kaootiline.
Aga see on elus.
Ja see ootab teid.
Tulge kaasa.
Sa ei tulnud õhtusöögikella peale.
Vabandust. - Täpsus. Rutiin. Austus.
Tavaline inimene peab neid jooni omandama,
aga Cleonile on need kaasasündinud.
Vähemasti peaksid olema. - Muidugi.
Ma õppisin siin Trantori kohta. Ülejäänu kohta.
Meie oleme Trantor.
Mitte miski väljaspool paleeseinu ei puutu asjasse.
Hari?
Arvuti, mida ma vaatan?
Hari Seldoni kvantteadvuse protokolli.
See on mingisugune kuva.
Arvuti, tee kindlaks Hari Seldoni protokolli probleem.
Ebatäielik neuraalne üleslink.
Aita mind.
Arvuti, mis oli üleslingi allikas?
See käivitus Raych Fossi saabumisprotokolliga.
Taaskäivitada saad? - Volitus on nõutav.
Hari, kas sa kuuled mind? - Aita mind.
Kuula mind. Keskendu mu häälele. Mina olen Gaal.
Gaal!
Sa digiteerisid oma teadvuse, aga miski läks viltu.
Sul on tõrge, oled minevikusilmuses.
Keskendu minu häälele.
See on olevik. See on praegu.
Just nii, Hari. Järgne mu häälele.
See on minevik. Siin on praegu.
Mida sa endaga tegid, Hari?
Ma lasin enne Trantorilt lahkumist endale ajju andmeploki siirata
ja Raychi noa sisse peidetud pordiga sünkida.
See salvestas kõik mu mõtted, mälestused ja muu selle hetkeni, kui ma…
Miski pidi valesti minema.
Kus ma olen?
Sa oled laeval nimega Ronk, sõidad Heliconi, oma kodumaailma.
Helicon. Oh jah.
Kui kaua?
34 aastat.
Sina ei peaks siin olema.
Kus Raych on?
Ta saatis hoopis minu.
Ta ei teeks seda. Sina pead olema Esimese Asumi juht.
Ta teadis seda.
Neid ootab peagi esimene kriis. Kes on nende juht?
Lewis Pirenne ilmselt.
Tema aitab neil asunduse rajada, aga edasiseks on vaja kedagi teist, sind.
Raych teadis seda. Kus ta on? - Seda on raske selgitada.
Sa oled surnud, Hari.
Sa tead seda, eks?
Raych mõrvas su. Nende arust minu abiga.
Mida? Miks?
Ma läksin sinu kajutisse ja segasin teda.
Ma nägin teda sinu kohal küürutamas, sul oli nuga rinnas.
Ta lükkas mind päästekapslisse ja jäi ise maha.
Mis temast sai?
Ta hukati.
Raych on surnud?
Miks, Hari?
Hari? Miks ta seda tegi?
Hari?
Hari!
Meil saab aeg otsa. Me peame kohe tegutsema.
Võtame nende relvad, et seis oleks võrdsem.
Ma pole võitleja. Keegi meist pole.
Enamik inimesi pole, kuni neile valikut ei jäeta.
Seis!
Energiatõke.
Tehniliselt meie Terminuse aia eelkäija.
Mina olen ainus ekspert, kes oskab selle maha võtta.
Aga sa pead mul käed vabastama.
Tee seda, valvur.
Või sureme mõttetult.
Kombes. Oleme kõik sisse kodeeritud.
Viisteist sekundit.
Käerauad peale. Siruta käed ette.
Mis see on?
Vanemate laevade hüppeajamitel olid jahutuspaagid. Ettevaatust.
Ära venita.
Liigu edasi.
Lewis!
Ei! Ei!
Ei, Phara.
Teda on veel vaja.
Eespool võib olla veel tõkkeid ja turvaprotokolle.
Rowan, palun.
Me kaotame kõik eksperdid ja aeg saab otsa.
Kas sa tahad Impeeriumile rünnaku korraldada?
See ei õnnestu, kui selle laeva peale jääd.
Ma ei lahku Invictuselt.
Ja sina ka mitte.
Sa aitad meil laeva enne uut hüpet ümber suunata.
Ja siis suuname selle otse Trantori tuksuvasse südamesse.
Imperaatoril pole võimalik põgeneda,
nagu polnud ka minu rahval.
Trantori asemele jääb hunnik mürgist tuhka,
kogu selle kurjus jääb tuha alla lasuma.
Me seame õigluse jalule, valvur.
Me sureme, et Impeerium põlvili suruda.
Hapnikutase 2%.
Hari?
Laev lõpetas ilma sinuta talitluse.
Temperatuur langes.
Ma ei saa enam kaua hingata.
Palun volitada elualalhoiusüsteemide taastamine.
Hari?
Palun volitada elualalhoiu… - Hari, palun.
…süsteemide taastamine. - Palun, Hari. Palun.
Palun. Palun.
Volitus saadud.
Ma võlgnen sulle selgituse, Gaal.
Ma mõistan seda nüüd.
Miks Raych seda tegi? Ma ei mõista. Miks ta su tappis?
Minu surm oli Projekti õnnestumiseks hädavajalik.
Ma ei saa aru.
Asumi inspireerimiseks ei piisa mehest.
Vaja on müüti, mis kestaks sajandeid.
Ja see toimis.
Mäletad, kui suurt suremust me Terminusel ennustasime?
34,2%.
Tegelikult oli poole vähem.
Minu surm innustas Asumit.
Asum pole religioon, Hari.
Ja sina pole jumal. - Ei. Jumalaid ei saa noaga kõrvaldada.
Aga neid saab tappa, kui neisse enam ei usu.
See on kahtlane. Sa oled küll egoistlik,
aga ma ei kujuta ette, et sa selliseks muutumise nimel oma elu ohverdaksid.
Miks mitte oodata… - Mul on Lethe sündroom.
Oli Lethe sündroom.
Isalt päritud.
Sümptomite ilmnedes langevad kognitiivsed võimed järsult.
Mõtle ise. Me jõuame Terminusele, trotsime nälga ja loodusjõude,
aga mina pole enam meie päästja,
vaid poolearuline, kes vedas kõiki jäisele kivitükile.
Aga sa rääkisid, et unistad Terminuse nägemisest.
Sa ütlesid, et tahad koos kõigiga Asumi rajada.
Jah.
Ma ütlesin seda valjusti ja tihti, mis?
Nii tihti, et tüütas ennastki ära.
Sa näitlesid.
Ma punusin narratiivi.
See tark jutt tähendab, et valetasid.
Läheneme rusuväljale.
Helicon. Kodu.
Rusuväli ümbritseb…
Heliconi tumedat tähte.
See varjas sinu kodumaailma kõik need aastad.
Ma tean, kus me oleme, Hari. Aga raske on mõista, miks.
Kas Raych teadis sinu surmast ja sellest laevast?
Raych teadis kõike.
Mina pidin endalt elu võtma. Tema pidi selgitama, miks see juhtus…
Nädala pärast pidi ta kaduma ja siia minu juurde tulema.
Ta armastas sind. See polnud vale.
Sa oleksid pidanud mind hoiatama.
Kas oleksid kuulanud?
Ma olen sellest nii väsinud.
Sellest, et sina otsustad, mida ma pean teadma ja millal.
Mis su plaani muutis?
Kas ma pean sellele tõesti vastama? - Räägi.
Ta ei kavatsenud sind maha jätta.
Sa sundisid Raychi, et ta sind tapaks.
See pidi teda sundima mind maha jätma.
Sa kasutasid teda ära. - Ebaõiglane.
Sa kasutasid meid ära. - Raych oleks pidanud siia jõudma.
Mitte sina. Raych.
Sina pidid jääma Terminusele ja seda juhtima.
Täpselt! Sinu Projektis oli ette nähtud,
et mina ja Raych oleme valgusaastate kaugusel.
Sind ei huvitanud meie tahtmised, peaasi, et sinu Projekt kestaks!
Sa oled liiga tark, et ohvrit mängida, Gaal.
Sa kibelesid osalema hetkest, kui Abraxase lahendasid.
Mida?
Sa oleksid võinud vastuse anonüümselt saata.
Sa valisid tunnustuse.
Keegi ei sundinud sind Trantorile tulema.
Mind meelitati pettusega.
Sa teadsid, millise tähelepanu osaliseks saad
ja kuidas see su peret ohustab.
Sa langetasid valiku, Gaal.
Soovisid teistmoodi elu, mitte sellist, mis ees ootas.
Kui meid imperaatori ette viidi, oli sinu valik talle valetada.
„Minu tapmine kiirendab langust.“ Kas sa ei öelnud talle nii?
Hüva. Me mõlemad oleme silmakirjalikud.
Kui küsimus oleks tõesti ainult psühhoajaloo määratud tees,
oleksid sa lasknud end Cleonil trooniruumis tappa.
Sinu järgijad oleks eksiili saadetud ja Projekt oleks paika loksunud.
Tõsi.
Miks sa seda ei teinud? - Ma tahtsin elada.
Raych tahtis ka.
Nüüd olen mina siin, mitte Terminusel, ja Raych on surnud.
Ja see on sinu süü, mitte minu. - Tõesti?
Ära mõtlegi mind süüdistada.
Sa poleks pidanud mu surmaööl minu kajuti lähedalgi olema.
Sa pidid ujuma.
Igal öösel ujusid 40 basseinipikkust ja lugesid algarve nagu kellavärk.
Ma ei taha rohkem kuulda.
Surijana olid sa toredam.
Miks sa minu kajutisse tulid? - Olin Raychi pärast mures.
Miks sa tema kajutisse ei läinud? - Läksin. Teda polnud.
Mis siis juhtus? - Ma ei tea. Ma…
Arvuti, suuna rusuväljast eemale.
Volitus on nõutav. - Miski lööb keresse augu.
Hari, peaarvuti abil võid sa meid ümber pöörata.
Kilbid on tugevad. Mikrolõhed suletakse automaatselt.
Pööra ots ümber. See on liig.
Miks sa rutiini muutsid? - Ma ei saa…
Miks sa basseinist välja tulid?
Ma tean, mida sa üritad teha.
Sa olid Raychi pärast mures, läksid tema kajutisse.
Ta polnud seal. Mis siis juhtus?
86 miljonit 981 803.
Ma tajusin seda õhus.
86 miljonit 981 821.
Tajusin hukatust.
Lihtsalt… Mul oli tunne.
86 miljonit 981 827.
Milline tunne? Mälestus? Nägemus? Mis?
Sundus?
Mu keha teadis midagi enne mind.
Hari, taevas.
Ma teadsin, et Tähesild variseb.
Teadsin, millal mind vahistama tullakse.
Miks sa ärkvel oled?
Kas sa ütlesid midagi?
Ei. Aga tahtsin küsida…
Keegi rääkis enne, kui suu avas.
Imelaps avas suu.
86 miljonit 981 tuhat…
Me oleme erinevad, prl Dornick.
Ja kui sa ei tea, mis nimelt, siis selgita välja,
enne kui keegi teine seda sinu vastu kasutab.
86 miljonit 981 827.
Terminus.
Saadate meid eksiili.
Kas sa ütlesid midagi?
Imelaps avas suu.
Saadate meid eksiili.
Vabandust.
Miks sa ärkvel oled?
Kas sa ütlesid midagi?
Vabandust. - Saadate meid eksiili.
Miks sa ärkvel oled? - Vabandust.
Kas sa ütlesid midagi?
Seepärast tulin ma sinu kajutisse. Seda ei suutnud sa ennustada.
Ma teadsin, mis juhtub, enne kui see juhtus.
Mitte matemaatika või arvutuste kaudu…
Ma usun, et tajun tulevikku.
Tõlkinud Janno Buschmann